17. schôdza NR SR - 1.deň - A. dopoludnia
Dátum: 2020-11-12
Poslanec: Mazurek, Milan (ĽS Naše Slovensko)
Druh vystúpenia: Vystúpenie v rozprave

90. Vážený pán predsedajúci, kolegyne, kolegovia, tak predložili ste nám tu v skrátenom legislatívnom konaní, ktoré ste si práve odhlasovali, návrh zákona, ktorý nehovorí v podstate o ničom inom, len o tom vašom celoplošnom nezmyslenom fašistickom diktátorskom testovaní obyvateľov Slovenskej republiky. (Reakcie z pléna.) Smejte sa, áno, presne tak to je, fašisti sa tu rehotajú, ale ľuďom ste donútili, ľuďom ste nanútili účasť na tomto testovaní pod hrozbou výpovede z práce, pod hrozbou straty zamestnania, pod hrozbou straty príjmu, že nebudú musieť platiť hypotéku, nebudú mať z čoho to platiť, a vy sa tu z toho rehotáte! Rehotáte sa z toho, že zotročujete ľudí, áno, vy, pán v SaS-ke. Neviete tu povedať desať súvislých viet, ale rehotáte sa z toho, že obmedzujete ústavné práva obyvateľov Slovenskej republiky! Mrzí ma, že som musel takto začať, ale toto ste vy, skutoční fašisti. Toľko máte plnú hubu toho fašizmu, až ste zotročili celý slovenský národ! To vaše plošné testovanie, ktoré bolo protizákonné, protiústavné a teraz týmto návrhom zákona ste sa k tomu priznali, bol jeden obrovský odporný čin jednej diktátorskej vlády, ktorá si vôbec neváži svojich obyvateľov. Týmto návrhom zákona ste priznali jednu zásadnú vec. Stery na tomto plošnom testovaní vykonávali ľudia, ktorí nemali potrebnú kvalifikáciu, ktorí nemali potrebnú odbornosť, ktorú im zákon prikazuje. Osobne viem o prípade, napríklad v meste Tvrdošín v časti Krásna Hôrka, kde stery ľuďom vykonával 16-ročný študent gymnázia. Pričom tieto veci mali robiť len odborne kvalifikovaní ľudia s medicínskym vzdelaním. A koľko takých prípadov na Slovensku bolo? Akú kvalitu potom malo toto testovanie, keď ho vykonával, kto chce, akýmkoľvek spôsobom? Keď ho päť minút predtým zaučili, toto strč ľuďom do nosa a potom to daj do nejakej skúmavky a bude to všetko fajn. Toto vaše plošné testovanie bolo absolútne v rozpore so zákonmi. A vy to teraz dobre viete. A za toto sa budete musieť zodpovedať aj vy, pán minister, lebo vy poslušne plníte vôľu toho diktátorského psychopata. Ale sami teraz týmto zákonom priznávate, že ste na toto nemali právo. O čom bol celý ten modrý papierik, celý ten certifikát?! Veď ten papierik nespĺňal zákonné predpoklady zdravotnej dokumentácie. Nebol zdravotnou dokumentáciou podľa zákonov Slovenskej republiky. Nespĺňal kritériá na to, aby mohol byť zákonnou, aby mohol byť zdravotnou dokumentáciou. Nebol tam, nebol vydaný konkrétnym poskytovateľom zdravotnej starostlivosti. A čo ste to urobili? Vyhláška Úradu verejného zdravotníctva, že vy ste dali predavačkám, SBS-károm, ľuďom, ktorí pracujú na rôznych prevádzkach, pokyn, aby kontrolovali osobné údaje a zdravotný stav obyvateľov Slovenskej republiky. Ja nemám nič proti tým predavačkám, proti tým SBS-károm, ktorí to robili z donútenia. Oni určite nechceli ľudí šikanovať. Ale vy ste normálni? Vy takto dehonestujete, likvidujete, rozkladáte právny štát pred celým národom? A teraz si to chcete dať do zákona, lebo ste priznali predtým, že všetky tie opatrenia Úrad verejného zdravotníctva, ktoré tu Mikas zavádzal sedem mesiacov, povinná štátna karanténa, rúška, pokuty a iné nezmysly, boli všetky v rozpore s platnou legislatívou. Nemal kompetenciu, nemal právomoc ich vydať. A teraz idete robiť to isté, lebo ste zistili po funuse, po celoplošnom testovaní, že ste na to nemali vytvorený potrebný legislatívny rámec, že ste nemali pravidlá, ktoré vám to umožňujú. A nehovoriac o tom, čo ste urobili, ako ste pošliapali ústavu, ako ste pošliapali práva obyvateľov Slovenskej republiky, keď ste v rozpore... (K rečníckemu pultu z pravej strany rečníčka prichádza poslanec Žiak s papierom v ruke, na ktorom je nápis "UREVANÝ NÁCEK", rečník sa pokúsi o vytrhnutie papiera z jeho rúk. Reakcie z pléna.) Poď sem, poď sem. (Rečník odchádza od rečníckeho pultu k poslancovi Žiakovi, ktorý odchádza smerom k poslaneckým laviciam. Zaznievanie gongu. Prerušenie vystúpenia predsedajúcim.) Laurenčík, Milan, podpredseda NR SR 91. Páni poslanci! (Reakcie z pléna: "Hej!" Výkrik z pléna: "Vykážte ho von!" ) Pán poslanec Mazurek, máte vystúpenie. (Reakcia z pléna: "Nech ho neruší!" K poslancovi Žiakovi prichádza poslanec Suja, ktorý mu vytrhne papier z ruky, roztrhá ho a hodí do priestoru poslaneckých lavíc a odchádza do svojej poslaneckej lavice. Rečník sa vracia k rečníckemu pultu.) Mazurek, Milan, poslanec NR SR 92. Vidíte, toto sú presne tí poslanci. Šteniatka (reakcie z pléna), šteniatka, ktoré vedia z diaľky štekať (zaznievanie gongu), ale keď majú prísť pohrýzť, tak sa zosypu, zľaknú sa, ufňukanci, bábiky. To, čo ste urobili obyvateľom Slovenskej republiky v rozpore s Ústavou Slovenskej republiky, kedy ani zákon o bezpečnosti štátu vám neumožňuje ľuďom zakázať vychádzať a podmieniť výnimku z tohto zákazu tým, že sa niekomu preukážu svojou zdravotnou dokumentáciou, to je také pošliapanie demokratických práv, to je také pošliapanie ústavy a hodnôt a jednoducho slobôd obyvateľov, že za toto budete súdení. Za toto budete súdení! Pretože nikto vám nedal právomoc povedať, ty nevyjdeš z domu, ak neukážeš policajtovi, predavačke alebo komukoľvek inému, úradníkovi Úradu verejného zdravotníctva doklad o svojej zdravotnej dokumentácii. Toto proste nesmie. Môžete sa odvolávať na zákon o bezpečnosti štátu. Nič také tam napísané nie je! Čiže ste sa priamo teraz aj týmto zákonom priznali k tomu, že ste porušili zákony, že ste pošliapali práva ľudí. A 17. novembra vám to ľudia chcú prísť zrátať! Preto sa bojíte, preto ste natoľko poskladaní, preto hovoríte o vojenskej polícii, pretože vidíte, že hnev ľudí voči tejto vláde, ktorá im ničí životy, viac ako by dokázalo päť koronavírusov naraz, je už neznesiteľný a že ľudia to už ďalej držať jednoducho nebudú. Hovoríte tu stále o nejakej pandémii, pandémia sem, pandémia tam. Ale sami ste týmto testovaním, nepresnými testami a hlúpym spôsobom a donútením preukázali, že tu žiadna pandémia nie je. Že tu žiaden dôvod na núdzový stav nie je, že pošliapavate ústavu, že ľuďom ničíte životy v rozpore so zákonmi. Veď takáto fašistická vláda tu ešte nebola. Preto nemôžeme podporiť takýto návrh zákona, ktorý vás legitimizuje k tomu, aby ste aj naďalej pošliapavali životy ľuďom na Slovensku. Vy likvidujete Slovensko, nie koronavírus. Vy ste tí skutoční fašisti, vy ste tí, ktorí oberajú ľudí o slobody. Vy ste tí, ktorí im ničíte zdravie. A očakával som od pána ministra, keď tu prišiel, že nám povie konkrétny stav, prečo musíme takúto legislatívu prijať. Že máme v nemocniciach toľko a toľko nakazených, toľko a toľko v tej nemocnici, toľko a toľko zdravotníkov je v karanténe s príznakmi, bez príznakov. Či sú v tej karanténe preto, že im je naozaj niečo zlé, že sú ťažko chorí, alebo len preto, že mali pozitívny výsledok PCR alebo toho antigénového testu, ktorý v podstate nemusí znamenať vôbec nič. Lebo keby ste ich testovali všetkých, či majú pozitivitu na chrípku, ktorú by mali mnohí bez príznakov, tiež by ste ich odvolali z práce? Taktiež ma zaujíma, či náhodou tieto nemocnice nie sú zaplňované z toho dôvodu, že povedzme nejaký dôchodca, ktorý je umiestnený v domove sociálnych služieb, zakašle, urobíte mu test. Možno má len nejakú chrípku alebo možno má v sebe aj ten koronavírus, ale nemá ťažké príznaky a pokojne by to vyležal. Ale vzhľadom na to, že ho nemáte kde dať do izolácie a nemôžete ho dať do karantény domov, tak ho pošlete do nemocnice. A to sú pacienti, ktorí za normálnych okolností v týchto nemocniciach nie sú. A teraz ich tam zvážate po desiatkach a po stovkách. A možno práve tam sa vystavia veľkým dávkam vírusu, ktoré im spôsobia ťažké utrpenie a možno aj stratu na životoch. Vy ste zodpovední! A toto tu mal minister vyhodnotiť. Lenže minister ani nevie, koľko ľudí je tu pripravených obsluhovať nejaké tie prístroje na umelú pľúcnu ventiláciu. Vy neviete nič o ničom! Vy len niečo vymyslíte, Matovič si ráno niečo zmyslí a zajtra to zavedie do praxe a zo Slovenska si urobí testovaciu králikáreň. Laboratórne myši. To robíte z ľudí. A preto vám to prídu zrátať. Takže, vláda, keď vás tak môžem nazývať, fašistická banda, ktorá likviduje slobody obyvateľov Slovenskej republiky, hlasujem proti tomuto návrhu zákona. A pripravte sa na to, že vy budete asi prvá vláda, ktorú po pár mesiacoch ľudia naozaj budú ochotní vyhádzať z okien.